[Foto] Selfs tornado keer SA man nie om gras te sny | Maroela Media
[Foto] Selfs tornado keer SA man nie om gras te sny
Theunis Wessels sny gras terwyl 'n tornado in die agtergrond draai (Foto: Cecilia Wessels)
'n Foto van 'n Suid-Afrikaanse man wat in Alberta in die weste van Kanada woon en houtgerus voortgaan om gras te sny terwyl 'n tornado in die agtergrond draai, het die internet behoorlik op hol.
Theunis Wessels se vrou, Cecilia, het aan die Kanadese koerant Times Colonist vertel haar man het deurgaans "'n ogie [op die tornado] gehou" en is daarom nie deur dié verskynsel die skrik op die lyf gejaag nie.
Cecilia het gesê haar man het vroeër die week reeds beplan om Vrydag die gras te sny, en was nie van plan dat 'n tornado sy planne in die wiele ry nie.
Sy is kort vantevore kamer toe vir 'n middagslapie, maar is enkele minute later deur haar dogter wakker gemaak wat sê haar pa weier om in te kom en op te hou gras sny terwyl 'n tornado woes in die agtergrond draai.
Cecilia het toe dié foto geneem wat soos 'n veldbrand op sosiale media versprei het.
"Ek het die foto geneem om my ma en pa in Suid-Afrika te wys daar was 'n tornado hier naby ons, maar niemand kan glo dat my man aanhou gras sny het nie," het sy vertel. "Almal in ons straat het gestaan en foto's neem."
Theunis het ook aan die koerant gesê sy lewe was nie een keer in gevaar nie.
"Dit lyk baie nader as jy op die foto kyk, maar dit was eintlik baie verder weg gewees. Wel … nie baie ver nie, maar ver genoeg van ons af," het hy geterg. "Ek het 'n ogie daarop gehou."
Ja, SA'kaners het darem baie moed!
In Suid-Afrika wod ons daagliks deur baie wreder dinge as 'n natuurramp bedreig. Die man laat hom nie deur 'n tornado bangmaak nie :)
Die man het mos gesê hy gaan Vrydag die gras sny – hy's duidelik 'n man van sy woord! Gaan nie dat 'n bietjie wind sy planne in die wiele ry nie.
As jou vrou sê jy sny gras, DAN SNY JY GRAS!!
Kyk hys baie braaf….maar nie braaf genoeg om in suid afrika agter te bly nie!!!! Nou moet jy weet watse ysters is die wittes wat hier op plase bly!!!